b'\n_START_ARTICLE_\nNTFS\n_START_PARAGRAPH_\nNTFS (kratica za New Technology File System) je standardni datote\xc4\x8dni sistem v Windows NT in njihovih naslednikih Windows 2000, Windows XP in Windows Server 2003. Prej\xc5\xa1nje razli\xc4\x8dice operacijskih sistemov Windows (verzije 95, 98, 98SE in ME), ne morejo sami brati NTFS datote\xc4\x8dnih sistemov, obstajajo pa pripomo\xc4\x8dki, ki jim to omogo\xc4\x8dajo._NEWLINE_NTFS je zamenjal Microsoftov predhodnji datote\xc4\x8dni sistem FAT, ki se je uporabljal v MS-DOS-u in v zgodnej\xc5\xa1ih verzijah operacijskih sistemov Windows. V NTFS datote\xc4\x8dnem sistemu je nekaj izbolj\xc5\xa1av FAT-a, kot so: izbolj\xc5\xa1ana podpora za metadata in uporaba naprednej\xc5\xa1ih podatkovnih struktur za izbolj\xc5\xa1anje u\xc4\x8dinkovitosti, zanesljivosti, ter dodatne kon\xc4\x8dnice liste za kontrolo varnostnih dostopov, journaling datote\xc4\x8dnega sistema. Najve\xc4\x8dja pomankljivost NTFS datote\xc4\x8dnega sistema je zelo omejena podpora ostalim ne Microsoftovim operacijskim sistemom, ker je to\xc4\x8dna specifikacija poslovna skrivnost Microsoft-a._NEWLINE_NTFS ima pet verzij: v1.0, v1.1 in v1.2 ki jo najdemo v NT 3.51 in NT 4, v3.0 ki jo najdemo v Windows 2000 ter v3.1 ki jo najdemo v Windows XP in Windows Server 2003. Nove verzije imajo dodatne mo\xc5\xbenosti: Windows 2000 je uvedel kvote.'